Kalata ya ogwira ntchito azaumoyo

**Mutu wa kafukufuku: KUUNIKIRA NJIRA YATSOPANO NDI YOTCHIPA YOPEZERA KUKWINYIMBIRA MWA ACHINYAMATA ACHISODZERA KU LILONGWE, MALAWI**

MAu Oyamba

Kukwinyimbira kumachitika pamene msinkhu wa mwana uli ofupikira kusiyana ndimmene akuyenera kukhalira pa msinkhu wake. Ana opitirira 40% ku Malawi ndi okwinyimbira. Ngakhale zili chonchi, anawa ndiosazindikirika ndi anthu a m'madera mwawo ngakhalenso ndi mumabungwe azaumoyo. Mukafukufukuyu, tiyang`anna ubwino ogwiritsa ntchito ndondomeko yatsopanoyi imene tapeza kuti itithandize kupeza ana komanso anyamata achisodzera omwe ali okwinyimbira m`dera lililonse. Izi nzofunikira popitiriza kafukufukuyu ndicholinga chopezera njira yothana ndi bvuto la kukwinyimbirali. Matchati pakhoma atha kugwiritsidwanso ntchito pophunzitsa anthu kuti azindikire za kufunika kwa kukwinyimbira mmadera mwawo.

Zikomo chifukwa chopatula nthawi yanu kuwerenga uthengawu!

KODI KAFUKUFUKUYU NDI WA CHANI?

Tikuchita kafukufuku wa kukwinyimbira ku Malawi. Tikufuna kuyeza ndondomeko yatsopano imene idzigwriritsidwa ntchito pofufuza bvuto lakukwinyimbirali. Tikufuna kukulimbikitsani kutenga nawo gawo pochita nawo kafukufukuyi.

CHIFUKWA CHIYANI NDIKUPEMPHEDWA KUTENGA MBALI?

Tikufuna titayesa kagwiritsidwe ntchito ka tchatiyi mu malo akumudzi. Ngati tchatiyi itadzagwiritsidwe ntchito, idzagwiritsidwa ntchito kwenikweni ndi ogwira ntchito azaumoyo a mmidzi. Tikukhulupilira kuti kutenga nawo mbali kwa azaumoyo muzigawo zoyambilira kukhala kopindulitsa ku mbalizonse.

Chichitike ndi chiyani mukafukufukuyu?

GAWO 1

Tidzayeza msinkhu wa mwana aliyense pogwiritsa ntchito njira ziwiri:

a) Tchati ya ana okwinyimbira (tchati ya pa khoma)

b) Bolodi yoyezera msinkhu.

Tidzakufunsani kuti muyeze mwana aliyense ngakhale wachisodzera aliyense pogwiritsa ntchito tchati ya ana okwinyimbira kuti tidziwe amene alibwinobwino, okwinyimbira pang`ono komanso okwinyimbira kwambiri. Otsogolera kafukufuku “mwachikhalidwe”adzatenga zotsatira zakuyezedwa kwa mwana aliyense pogwirtsa ntchito bolodi yoyezera msinkhu. Zikutengerani mphindi zosapyola zisanu kuyeza mwana aliyense.

GAWO 2

Tidzakufunsani kuti muyankhe mafunso angapo amene ali pa pepala kuti timve maganizo anu pa njira ziwiri zoyezera anazi komanso ndi mmene mawonera ubwino wogwiritsa ntchito tchati ya pa khoma. Mafunsowa adzaunikiranso pang`ono maganizo anu pa nkhani ya kukwinyimbirayi. Zindikirani kuti zonse tidzagawane zidzakhala za chinsinsi kwambiri.

ali mphamvu zanji kafukufuku ameneyu pa ine

**Zoopsa**

Palibe choopsa china chilichonse.

**Mphindu**

Mudzakhala mbali ya kafukufuku imene ikufunitsitsa kupeza bvuto la kukwinyimbira ku Malawi. Pakutengapo gawo kwanu mu kafukufukuyu, kafukufukuyu apindula pakudziwa ndi kuzindikira bvuto lakukwinyimbira ku Malawi. Mungapindulenso pozama ndi mmene amachitikira kafukufuku, makamaka pochita miyezo ya anthropometric.

ndani azakhale ndi mwayi kuwona/ kudziwa chilichonse chimene chokhuza ine

Mfundo ina iliyonse imene idzasonkhanitsidwe idzawonedwa ndi mamembala a gulu la kafukufuku okha basi. Mfundozi zidzatetezedwa. Izi zikutanthauza kuti pamene tikulemba kapena kulankhula za nkhani zomwe tidzatenge sitidzagwiritsa ntchito dzina lanu lenileni.

Kodi zotsatira zidzagwiritsidwa ntchitwanji?

Zotsatira zamukafukufukuyu zidzaulutsidwa kwa anthu ambiri osiyanasiyana kuphatikizapo ogwira ntchito a zaumoyo ku Malawi kuno**.**

chitachitike ndi chani ngati sinditenga nawo mbali mukafukufukuyu?

Mwana wanu atenge nawo mbali pokhapokha ngati iye akufuna; kusatenga nawo mbali sikudzamuika mwana wanu pachiophyezo chinachilichonse. Musanapange chiganizo chotenga nawo mbali kapena ayi, ndipofunikira kuti inu ndi mwana wanu mumvetsetse bwino lomwe zomwe kafukufukuyu akufuna. Funsaani ngati pali chilichonse chimene inu simunamvetsetse.

NDINGAPITE KWA NDANI NGATI NDIKUFUNA KUDZIWA ZAMBIRI

Ngati muli ndi mafunso kapena maganizo za kafukufukuyu, lemberani:

**Wamkulu oyendetsaa kafukufuku:**

**Pannapat Chanyarungrojn**

* Nutrition Group, Department of Population Health, London School of Hygiene & Tropical Medicine, Keppel Street, London WC1E 7HT

c/o Dr Marko Kerac; email: marko.kerac@lshtm.ac.uk

* MEIRU (Malawi Epidemiology Intervention Research Unit) c/o CHSU (Community Health Sciences Unit) Malawi) Mthunthama Road, Area 3, Lilongwe, Malawi.
c/o Manuela Kasonya; email: manuela.kasonya@kpsllmw.org;  cell: 0995 211 639

**Komiti yoona za akafukufuku**

**COMREC (College of Medicine Research and Ethics Committee)**

* College of Medicine, University of Malawi 3rd Floor - John Chiphangwi Learning Resource Centre, Private Bag 360, Chichiri, Blantyre 3, Malawi; Contact number: 01871911

|  |  |
| --- | --- |
| Kafukufuku ameneyu anavomerezedwa ndi komiti yoyang'anira akakafukufuku [Nambala ya kafukufuku]: | COMREC P.06/16/1955 |